CELEX: 32016D1811
Language: sk
Date: 2016-10-11 00:00:00
Title: Vykonávacie rozhodnutie Komisie (EÚ) 2016/1811 z 11. októbra 2016, ktorým sa mení príloha II k rozhodnutiu 93/52/EHS, pokiaľ ide o úradné uznanie provincie Brindisi v regióne Apúlia v Taliansku za oblasť bez výskytu brucelózy (B. melitensis) [oznámené pod číslom C(2016) 6290] (Text s významom pre EHP)

13.10.2016   
            
            
               SK
            
            
               Úradný vestník Európskej únie
            
            
               L 276/11
            
         VYKONÁVACIE ROZHODNUTIE KOMISIE (EÚ) 2016/1811
   z 11. októbra 2016,
   ktorým sa mení príloha II k rozhodnutiu 93/52/EHS, pokiaľ ide o úradné uznanie provincie Brindisi v regióne Apúlia v Taliansku za oblasť bez výskytu brucelózy (B. melitensis)
   
   
      
         [oznámené pod číslom C(2016) 6290]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/68/EHS z 28. januára 1991 o veterinárnych podmienkach upravujúcich obchod s ovcami a s kozami vo vnútri Spoločenstva (1), a najmä na jej kapitolu 1 oddiel II prílohy A k nej,
   keďže:
   
               (1)
            
            
               V smernici 91/68/EHS sa vymedzujú veterinárne podmienky, ktorými sa riadi obchod s ovcami a s kozami v Únii. Stanovujú sa v nej podmienky, za akých sa členské štáty alebo ich regióny môžu úradne uznávať za územie bez výskytu brucelózy.
            
         
               (2)
            
            
               V prílohe II k rozhodnutiu Komisie 93/52/EHS (2) sú uvedené regióny členských štátov, ktoré sú úradne uznané za oblasti bez výskytu brucelózy (B. melitensis) v súlade so smernicou 91/68/EHS. V článku 2 bode 14 smernice 91/68/EHS sa vymedzuje pojem „región“ pre Taliansko ako časť územia uvedeného členského štátu, ktorá okrem iného zahŕňa aspoň jednu provinciu.
            
         
               (3)
            
            
               Taliansko predložilo Komisii dokumentáciu preukazujúcu súlad s podmienkami stanovenými v smernici 91/68/EHS, pokiaľ ide o úradné uznanie provincie Brindisi v regióne Apúlia za oblasť bez výskytu brucelózy (B. melitensis). Na základe vyhodnotenia dokumentácie, ktorú predložilo Taliansko, by sa provincia Brindisi v regióne Apúlia mala úradne uznať za oblasť bez výskytu brucelózy (B. melitensis).
            
         
               (4)
            
            
               Údaje týkajúce sa Talianska v prílohe II k rozhodnutiu 93/52/EHS by sa preto mali zodpovedajúcim spôsobom zmeniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Príloha II k rozhodnutiu 93/52/ES sa mení v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 11. októbra 2016
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 46, 19.2.1991, s. 19.
   
      (2)  Rozhodnutie Komisie 93/52/EHS z 21. decembra 1992, ktorým sa zaznamenáva dosiahnutie súladu niektorých členských štátov alebo oblastí s požiadavkami vzťahujúcimi sa na brucelózu (B. melitensis) a priznáva sa im štatút úradne uznaného členského štátu alebo oblasti bez výskytu tejto choroby (Ú. v. ES L 13, 21.1.1993, s. 14).
   
      PRÍLOHA
      V prílohe II k rozhodnutiu 93/52/EHS sa údaje týkajúce sa Talianska nahrádzajú takto:
      „V Taliansku:
      
                  —
               
               
                  región Abruzzo: provincia Pescara,
               
            
                  —
               
               
                  provincia Bolzano,
               
            
                  —
               
               
                  región Emilia-Romagna,
               
            
                  —
               
               
                  región Friuli-Venezia Giulia,
               
            
                  —
               
               
                  región Lazio,
               
            
                  —
               
               
                  región Ligúria,
               
            
                  —
               
               
                  región Lombardsko,
               
            
                  —
               
               
                  región Marche,
               
            
                  —
               
               
                  región Molise,
               
            
                  —
               
               
                  región Piemont,
               
            
                  —
               
               
                  región Apúlia: provincia Brindisi,
               
            
                  —
               
               
                  región Sardínia,
               
            
                  —
               
               
                  región Toskánsko,
               
            
                  —
               
               
                  provincia Trento,
               
            
                  —
               
               
                  región Umbria,
               
            
                  —
               
               
                  región Valle d'Aosta,
               
            
                  —
               
               
                  región Benátsko.“